સોમવારની સવારનો સમય હતો. લગભગ દશેક વાગ્યે હું કલીનીક પર પહોંચ્યો. શનિ-રવિની રજાઓ ગઈ હોવાથી દવાખાનું દર્દીઓથી ઊભરાતું હતું. નર્સો અને વોર્ડબોય ચારે તરફ દોડાદોડી કરી રહ્યા હતા. કોઈ પેશન્ટને બોટલ ચઢાવવામાં આવી રહ્યા હતા તો કોઈને લેબોરેટરીમાં ટેસ્ટ માટે લઈ જવાતા હતા. કેટલાક દર્દીઓ એપોઈન્ટમેન્ટની રાહ જોઈ રહ્યા હતા. અમુકને રિપોર્ટ બતાવવાના હતા, તો કોઈકને વળી હોસ્પિટલમાંથી રજા લેવાની હતી.